OpenLLM-France/wikimedia huggingface dataset:
# Txoritxoak dantzari

«Txoritxoak dantzari» Werner Thomas suitzarrak 1957an sortutako abestia da. Hasieran Der Ententanz (Ahataren dantza) izenburua zuen baina laster izenburua aldatu zion, Der Vogeltanz (Txoritxoen dantza) bihurtuz. Euskaraz "Txoritxoak dantzari" gisa bertsionatu zen.

## Historia

Egileak Davosko jatetxe eta hoteletan eskusoinuaz interpretatzen zuen abestia, entzuleak berak asmatutako koreografia jarraitzera animatuz. 1970ean Louis van Rijmenant ekoizle belgikarrak lehen aldiz argitaratu zuen, Tchip-Tchip izenburupean, horretarako sortutako Cash & Carry taldearen eskutik. Dena dela, arrakasta 1980. hamarkadan heldu zen: urte horietan mundu osoko hizkuntza askotara itzuli egin baitzen.

## Bertsioak

* Alemanieraz : "Der Ententanz"
* Arabieraz: كاكي كاكي كاك
* Bulgarieraz : "Патешкият танц"
* Errumanieraz : "O rățușcă stă pe lac"
* Errusieraz : "Танец маленьких утят"
* Eslovenieraz : "Račke"
* Estonieraz : "Tibutants"
* Euskaraz: "Txoritxoak dantzari"
* Finlandieraz : "Tiputanssi"
* Frantsesez : "La Danse des canards"
* Gaztelaniaz : "El baile de los pajaritos" / "Y el mundo a bailar" (Hispanoamerikan)
* Grezieraz : "Ta papakya stee seera"
* Herbeheretarrez : "De Vogeltjesdans"
* Hebraieraz : ריקוד הציפורים (Rikud Ha'Tsiporim)
* Hungarieraz : "Kacsatánc"
* Ingelesez : "Birdie Song" (Erresuma Batua) / "Chicken Dance" (AEB)
* Islandieraz : "Fugladansinn"
* Italieraz : "Il ballo del qua qua"
* Japonieraz : "Okashii Tori"
* Norvegieraz : "Fugledansen"
* Polonieraz : "Kaczuchy"
* Portugesaz : "Baile dos passarinhos"
* Txekieraz : "Ptačí tanec"
* Suedieraz : "Fågeldansen"

## Erreferentziak

* ↑ https://web.archive.org/web/20220808203726/https://www.elizalde.eus/multimedia/10/

## Kanpo estekak

* "Txoritxoak dantzari", euskarazko bertsioa.
* Datuak: Q1344584
* Multimedia: Chicken Dance / Q1344584
# Txornobaivka

Txornobaivka (ukraineraz: Чорнобаївка) Ukrainako herri bat da –zehazki, selo bat–, Kherson Oblasteko izen bereko raionean kokaturikoa. Gainera, herri-kontseiluaren hirigunea da, bai eta Thornobaivkako landa-hromadaren administrazioa hartzen du, Ukrainako hromadaetako bat.
Khersongo Nazioarteko Aireportua bertan dago kokaturik.

## Erreferentziak

* ↑ (Errusieraz) Чернобаевка » Мой город — Херсон. .
* ↑ (Ukraineraz) Чорнобаївська громада. Портал об'єднаних громад України.

## Kanpo estekak

* Datuak: Q4513744
* Multimedia: Chornobaivka / Q4513744
# Txorromorro (musika taldea)

Txorromorro 1985ean sortutako rock, ska, musika talde donostiarra izan zen.

## Taldea

Txorromorro taldea sortu aurretik, taldekideek beste talde batzuetan aritu ziren. Kus Kua Feng izenpean hasi ziren batzuk eta geroago Familia Iscariote eta Mozkornautas taldeetako zenbait kide biltzean sortu zen Txorromorro.
Taldea desegitean Jon Casares La Jodedera taldean aritu zen.
Maketa bat (¡Manda pelotas!), beste talde batzuekin elkarlanean diska bat eta 5 abestiko single bat grabatu zituzten. Diska, Skalherria punk, 1986an Virus de Rebelión, Korroskada eta Vómitorekin, Discos Suicidas etxeak argitaratu zuen, maketaren hiru abesti sartuz. Singlela, Se os va a caer el pelo, 1989an Basati Disketxearekin IZ estudioetan grabatu zuten.

## Taldekideak

* Jon Casares: gitarra armonikoa, ahotsa
* Joxemi: baxua, ahotsa
* Fernando (Ferry): Bateria
* Xabi Goñi: Soinu teknikaria

## Erreferentziak

* 1 2 3 Txisme. (2015-02-27). ANDOAINGO JUBILATUAK: TXORROMORRO. (Noiz kontsultatua: 2018-02-04).
* ↑ «Txorromorro: 'Zarata egitetik estiloa fintzera jo dugu'» Argia (Noiz kontsultatua: 2018-02-04).
* ↑ Fuente, Mikel Barrero De La. (2011-10-08). Mikel Barrero de la Fuente: Mozkornautak (Los Mozkornautas). (Noiz kontsultatua: 2018-02-04).
* ↑ (Gaztelaniaz) Vomito. (Noiz kontsultatua: 2018-02-04).
* ↑ Rocker, Nando. (2011-11-14). Txorromorro. Se Os Va A Caer El Pelo. Ep. 1989. (Noiz kontsultatua: 2018-02-04).

## Kanpo estekak

* Datuak: Q47699524
# Txorroskilero

Txorroskileroak labanak eta antzeko tresnak zorrozten zituzten langileak ziren, kalez kale ibiltzen zirenak euren lana eskainiz. Zorrozteko harriak eta beste tresnak bizikleta edo motozikleta baten gainean eramaten zituzten eta horren propulsioa erabiltzen zuten zorrozteko harria birarazteko. Bizilagunen arreta erakartzeko, txirula berezi batekin melodia sinpleak jotzen zituzten. Maiz, labanak zorroztuz gainera euritakoak konpondu ere egiten zituzten. Tradizioz, Euskal Herrian galiziarrak izan dira lanbide honetan ibiltzen zirenak.

## Kanpo estekak

* Datuak: Q4990607
* Multimedia: Cutlers / Q4990607
# Txoritxoaren Familia Santua

Txoritxoaren Familia Santua Bartolomé Esteban Murillo margolariak 1650. urtearen inguruan egindako margolan bat da, egile horren lanik garrantzitsuenetariko bat. Lana 1744an Elisabet Farnesiok erosi zuen eta errege bildumetan jaso egin zen. 1819tik Madrilgo Pradoko Museoan ikus daiteke.

## Deskribapena

Margolanak Familia Santua erakusten du familiako eszena batean. Josef, Maria eta Jesusekin batera bi animalia jasotzen ditu lanak: txakur txuri bat eta txoritxo bat, azken horiek Jesusen eskuineko eskuan harrapatuta. Margolanaren erdigunean haurra dago, txakurrari begira, eta hor biltzen da argitasun nagusia.

## Erreferentziak

* ↑ (Gaztelaniaz) E. Romano: Murillo. Los grandes genios del Arte, 12.liburuki. Madril: Unidad Editorial, 2005. 192.or. ISBN 84-89780-63-3.

## Kanpo estekak

* (Gaztelaniaz) Pradoko Museoaren webguneko fitxa eta komentarioa.
* (Gaztelaniaz) Margolanaren ezaugarrien azterketa RTVEren bideo baten bidez.
* Datuak: Q16627776
* Multimedia: Sagrada Familia del pajarito (Museo del Prado) / Q16627776
# Txorizo

Txorizoa Iberiar Penintsulan jatorria duen hestebetea da. Gatza, piperrautsak eta bestelako espeziak dituen txerri-okela xehatua da.

## Txorizo motak

Iberiar penintsulan Errioxako txorizoa eta Pamplona txorizoa asko kontsumitzen da. Txerriak ugari dauden eskualdetan ere txorizo produkzioa handia da, Salamancan esate baterako. Nafarroan txorizoaz gain txistorra ere egiten da.
Hego Amerikako herrialdetan chorizo izena hestebete mota ugaritarako erabiltzen da eta choripána egiten da, ogi artean jaten den txorizo frijitua.
Araban ere egiten da txoripana, prestatzeko modua bestelakoa bada ere. Kasu honetan ogiaren masa labean sartzen da barruan txorizo zati bat duela, eta biak batera egiten dira.
Txorizo beganoa ere existitzen da. Haragiaren ordez seitana, tofua edo kuia erabiltzen da.

## Erabilera sukaldaritzan

Iberiar penintsulako sukaldaritzan oso erabilia da. Adibidez:
* Hornazoa
* Patatak errioxar eran edo patatak txorizoarekin
* Karapaixoa (Debagoiena eta Aramaioko pazko-opila)
* Txoripana
* Txorizoa sagardo erara
* Txorizo-ogitartekoa

## Ikus, gainera

* Txistorra

## Kanpo estekak

* Datuak: Q23374
* Multimedia: Chorizo / Q23374
# Txorizo-ogitarteko

Txorizo-ogitartekoa txorizo-xerrak dituen ogitartekoa da. Batzuetan epel (txorizo onduarekin) eta bestetan bero (txorizo erre edo frijituarekin) hartzen da.

## Erreferentziak

* ↑ Jiménez Lozano, José; Mañanes, Tomás; Álvarez Oblanca, Wenscelao; et al. (1987). Libro de la gastronomía de Castilla y León. (2. argitaraldia) Valladolid: Junta de Castilla y León, Consejería de Educación y Cultura ISBN 9788450541083..

## Kanpo estekak

* Datuak: Q5730960
# Txorko

Txorkoa lurrean egiten den zuloa da, bertan landatutako landarearentzat euri-ura biltzeko edo ureztatzea errazteko. Ereitean egiten diren zuloa ere bada, bertan ura bildu eta landarea hazten baita.
Ongarria gehitzeko aukera ere ematen du, sakabanatzea saihestuz. Landa-inguruneetan eta nibelatutako lurretan, forma ohikoena zuhaitzaren enborra inguratzen duen zulo zirkular baten forma hartzen du, ingurua baino maila beheagoan. Lurrezko muino bat ere izan daiteke, ingurua baino gorago, barruan zulo bat duena. Hirugarren formak elementu eta material osagarriak ditu (harri lodiak, lauzak, adreiluak, zurak edo antzekoak) enborra inguratzen duen hesi antzeko bat osatzeko.

## Hiri ingurunean

Hiri eta herrietan, oro har zoladura iragazgaitz eta trinkoetan (espaloi, plaza eta kaleetan) landatzen dira zuhaitzak. Horretarako, zolatu gabe uzten den zatia da txorkoa, bertan zuhaitzak hazteko. Hiri-txorkoek oso forma desberdinak har ditzakete: ohikoenak borobilak eta karratuak.
Oro har, udaleko “parke eta lorategi sailak” zaintzen ditu, baina badira auzotarrek landatu eta kudeatuak ere.
Txorko batzuk sakonak izan ohi dira espaloiaren mailarekiko eta arriskutsuak suertatu oinezkoentzat. Beste batzuetan, espaloi estuetan edo jende ugari dagoen lekuetan, txorkoko lurra gehiegi zapaldu daiteke, lurra trinkotuz eta sustraiak itoaraziz. Horregatik, askotan txorkoak babestu egiten dira, bai inguruan hesiak ezarriz bat lurra estaliz. Mota askotako lur estalgarri daude: karratuak, zirkularrak, hormigoizkoak, sareta metalikoak, burdinurtuzkoak, aluminiozkoak... Oro har, inguruko espaloi edo espazioaren maila berean jartzen dira.

## Irudiak

* Sareta metalikozko txorkoa
* Hiri txorko bat, zuhaitza babesteko legarra eta burdin-sareta dituena
* Lorez landatua
* Hiri txorko bat, zuhaitzaz gain loreak eta zuhaixkak dituena.

## Erreferentziak

* ↑ Txorko Orotariko Euskal Hiztegian, Euskaltzaindia (noiz kontsultatua: 2021-07-30)
* ↑ Alcorque Arkitektura Hiztegian, EHU (noiz kontsultatua: 2021-07-30)

## Ikus, gainera

* Zuhaitz

## Kanpo estekak

* Datuak: Q811612
* Multimedia: Tree pits / Q811612
# Vicente Larrinaga

Vicente Larrinaga Arriaga (Bilbo, 1864ko apirilaren 10a - ????) euskal enpresaburu eta politikari abertzale eta jeltzale bat izan zen.
1906-1908 bitartean Bizkai Buru Batzarreko lehendakaria izen zen, Santiago Alda, Alipio Larrauri, Antonio Arroyo eta Eduardo Arriagarekin batera alderdi horretako Zuzendaritza Batzordea osatuz (1908an Euskadi Buru Batzarra bilakatua).
1899an Bilboko EAJko zinegotzia izan zen. 1902an hiri honetako beste zinegotzi jeltzaleekin batera espainiar agintaritzari men ez egiteagatik kargutik kendua izan zen. 1906ko abenduaren 8an Bizkai Buru Batzarrreko mahakidea izan zen. 1917an Horacio Etxebarrieta eta beste bazkide batzuekin batera Astilleros del Cadagua ontziola elkartea sortu zuen. Victor Txabarri bizkaitar enpresaburu eta aberatsaren alaba batekin ezkondu zen.

## Kanpo estekak

* Vicente Larrinagaren biografia irakurgai. Auñamendi Entziklopedia. Euskomedia.org
* Datuak: Q12268850
# Vicente Martín

Vicente Martín Zugasti (Donostia, 1926-Ibidem, 2016ko irailaren 8) argazkilari donostiar ospetsua izan zen. Ricardo Martínen eta Agustina Zugastiren semea zen eta haiek bezala garaiko dokumentu interesgarriak utzi zizkigun.

## Biografia

Bere aitaren lana jarraitu zuen. Bere aitak sortutako Photo Carte argazki-denda eraman zuen. Hasiera batean, Agustina Zugastik, Vicenteren amak, hartu zuen negozioaren ardura. Espainiako Gerra Zibilean bai amak baita ere Vicentek eta dendaren langileek Errepublikaren aldeko jarrera hartu zuten. Photo Cartek egindako gerrari buruzko argazkiak mundu osoan ezagutu ziren. 1940an frankistek izena gaztelaniaz jartzera behartu zieten, Foto Car. Vicente, Maria Elena San Vicente-rekin ezkonduta, hiru seme-alaba izan zituen. Denda 1991. urte arte irekita egon zen.

## Iruditegia

* Kursaal jauregia 1944an.
* José Antonio Primo de Riverari omenaldia Donostiako Santa Maria elizan, 1941an.
* Aita Manuel, Pasai San Pedroko patroia, 1944an.
* Léon Degrelle naziak ihes egiteko erabili zuen hegazkina, Kontxako hondartzan eroria, 1945an.
* Donostiako Boulevard, 1949an.
* Donostiako dendari bat, 1942an.

## Ikus, gainera

* Agustina Zugasti
* Ricardo Martín

## Erreferentziak

* ↑ https://canales.diariovasco.com/esquelas/diario/2016-09-10/vicente-martin-zugasti-133208.htm
* ↑ http://datos.bne.es/entidad/XX5145722.html

## Kanpo estekak

* Datuak: Q28655362
* Multimedia: Vicente Martín / Q28655362
# Vicente Laffite

Vicente Laffite Obineta (Donostia, 1859ko abuztuaren 15a - 1944- ) agronomo eta politikaria izan zen. Maurismoan hasi bazen, Primo de Riveraren diktaduran, 1927tik 1930era, Aholku Batzar Nazionaleko kidea izan zen. Lehenago sektoreko zalea izan zen, eta horri buruzko zenbait lan argitaratu zituen.

## Erreferentziak

* ↑ (Gaztelaniaz) Berriochoa Azcárate, Pedro. (2014). «Vicente Laffitte Obineta (1859-1944): una mirada agraria» Boletín de Estudios Históricos sobre San Sebastián (47): 359-410. ISSN 0210-2889..
* ↑ (Gaztelaniaz) Jaime Lorén, José María de. (2020). «Apicultura vascongada en los años veinte» Vida Apícola: revista de apicultura (224): 61-63. ISSN 0213-1005..
* ↑ (Gaztelaniaz) Odriozola Oyarbide, Lourdes. (2013ko apirila). «Vicente Laffite Obineta, científico pionero» Sagardoaren Lurraldea (30): 18-22..

## Kanpo estekak

* Datuak: Q93124138
* Multimedia: Vicente Laffite / Q93124138
# Vicente Larrea

Vicente Larrea Gaiarre (Bilbo, 1934ko apirilaren 1a – Getxo, 2024ko martxoaren 13a) bizkaitar eskultorea izan zen. Euskal arte garaikidearen bigarren belaunaldia osatu zuen Remigio Mendiburu eta Rafael Ruiz Balerdirekin batera.

## Bizitza

Vicente Larrea Gaiarre Bilbon jaio zen, 1934ko apirilaren 1ean. Aita, Jose Larrea Etxaniz, bilbotarra zuen, irudigintza tradizionala lantzen zuen eskultorea; ama, Pilar Gaiarre Galbete, berriz, nafarra zen. Txikitandik hasi zituen ikasketa artistikoak etxeko tailerrean. Batxilergoa Indautxuko jesuiten ikastetxean igin ondoan, Meategietako eta Siderurgiako Ingeniaritza Teknikoa ikasi zuen; 1957an graduatu zen.Egonaldiak egin zituen Raymond Dubois eskultorearen tailerrean, Solesmesen. Bertako abadian Pierre Reverdy poeta surrealista ezagutzeko parada izan zuen.
Gaztetan, eskultura erromanikoak liluraturik, estilo horren azterketa sakona egin zuen. 1966an hasi zen abstrakzioarekin, izaera eraikitzaile geometriko, lerrozuzen edo bihurgunetsuko eskulturen bitartez: Kirikiñoren Monumentua (1966, Mañariako hilerria), Formas concéntricas 1 (1968, Bilboko Arte Ederren Museoa). Baina lan horiek ez zuten iragarri etortzear zegoen obra. Denbora batez, forma geometriko eta organikoak uztartu ondoren, bigarrenen alde egin, eta apurka, forma konplexu eta itxiagoak gailendu ziren bere obran, barruan zutena guztiz ezkutatu arte.
Azkeneko urteetan, forma zurrun horietatik urrundu eta fantasia formalen munduan egin zuen bere lana. Horretarako argizaria eta poliesterra bezalako materialak erabiltzen zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 Zabala, Jonebati. Vicente Larrea eskultoreak zazpi obra eman dizkio Bilboko Arte Eder museoari. Berria, 2013ko otsailak 7, CC BY-SA 4.0, berria.eus (Noiz kontsultatua: 2021-06-15).
* 1 2 Viar, Javier. Vicente Larrea: Biografia. vicentelarrea.com (Noiz kontsultatua: 2021-06-15).

## Kanpo estekak

* Webgune ofiziala, vicentelarrea.com
* Datuak: Q12255304
# Vicente Lozano López

Vicente Lozano López (Mocejón, 1916ko apirilaren 14a- Madril, 2000ko urtarrilaren 27a) espainiar ekonomialaria izan zen. Ekonometrian eta estatistikan aditua, Bilboko Ekonomi Zientzietako Fakultateko katedraduna izan zen eta baita Bilboko Unibertsitatearen bigarren errektorea ere.
# Vicente Luis Lapatza

Vicente Luis Lapatza Tineo (Erandio, 1927ko abuztuaren 5a - 2008ko urtarrilaren 20a) bizkaitar futbolaria izan zen, atezain moduan aritu zena.

## Ibilbidea

| Kluba | Denboraldia(k) |
| Indautxu Kirol Elkartea | 1946–1947 |
| Erandio Klub Kirol Elkartea | 1949–1950 |
| Universidad Bogotá | 1951–1952 |
| Junior de Barranquilla | 1953 |
| Sporting de Gijón | 1953–1954 |

## Erreferentziak

* ↑ Statistics at BDFutbol.com

## Kanpo estekak

* Datuak: Q7925169
# Vicente Manterola

Vicente Manterola Pérez (Donostia, Gipuzkoa, 1833ko urtarrilaren 22a - Alba de Tormes, Salamanca, 1891ko urriaren 24a) euskal herritar apaiza, politikaria eta idazlea izan zen.

## Bizitza

Lehen ikasketak Donostian egin ondoren, hamahiru urterekin Iruñeko apaiztegian sartu zen. Toledoko eta Salamancako apaiztegietatik igaro eta gero, Teologiako doktoretza eskuratu zuen. Elizaren barruko oposaketa bidez hainbat irakaskuntza eta administrazio postu lortu zituen.
1866an Gasteizen El Semanario Católico aldizkaria sortu zuen, eta bertan bere burua ezagutzera eman zuen idazle bikain eta polemista gisa. 1868ko Iraultza lehertu zenean, Manterola karlismoaren aldeko agertu zen, eta horregatik, gertuagotik bijilatua egoteko, Madrilen bizitzera behartu zuten. 1869an diputatu hautatu zuten, eta hala, mugimendu eskubidea berreskuratu zuen. Kongresuan ahozkotasunerako zuen erraztasunagatik nabarmendu zen eta ospetsu bilakatu zen horregatik.
Karlismoaren alde agertu zen erabat eta 1869an Frantziara joan zen Karlosekin elkarrizketatzeko. 1870eko altxamenduaren porrotaren ondoren, Donibane Lohizunen mugimendu berri bat prestatu zuen baina Don Karlos berak bertan behera uzteko agindu zion. Alta, ez zuen agindua aintzat hartu.
1870eko apirilean Veveyen (Suitza) egin zen bileran egon zen eta gerra zibil berriaren prestakuntzan parte zuzena izan zuen. Don Karlosen aginduz, Espainian barneratu zen 1872ko maiatzean. Saiakera horren porrotaren ondoren, Parisera itzuli eta don Karlos ezkutatzen saiatu zen, baina alperrik.

## Lanak

* Ensayo sobre la tolerancia religiosa en la segunda mitad del siglo XIX (1862).
* El celibato eclesiástico.
* Influencia benéfica del apostolado de Roma.
* Unidad religiosa en España, sus ventajas bajo el punto de vista político, religioso y social, serie de estudios publicados en el Semanario Católico.
* Don Carlos o el petróleo.
* Afirmaciones católicas (Madrid, 1884).
* Datuak: Q23309949
* Multimedia: Vicente Manterola / Q23309949
# Vicente Molina Foix

Vicente Molina Foix (Elx, Valentzia, 1946ko urriaren 18a) gaztelania idazlea eta zinemagilea da.

## Bizitza

Zuzenbidea eta Letrak ikasi zituen Madrilgo Unibertsitatean. 68ko belaunaldia delakoaren kide da. Molinaren lana barnekoia da beti, eta amets surrealisten paisaietan barrena aritzen da.
Idatzi dituen eleberrien artean, aipatzekoak ditu: Museo provincial de los horrores (1970, Izugarrikerien Probintzia Museoa), Busto (1973), La comunión de los atletas (1979, Atleten komunioa), Los padres viudos (1983, Guraso alargunak), La quincena soviética (1988, Hamabostaldi sobietarra), La edad de oro (1993, Urrezko aldia), La misa de Baroja (1995, Barojaren meza) eta La mujer sin cabeza (1997, Bururik gabeko emakumea).
Los abrazos del pulpo (1985, Olagarroaren besarkadak) eta Don Juan último (1994, Don Juan azkena) dramak ere idatzi ditu. Operako libreto bat ere idatzi du, El viajero indiscreto (1990, Bidaiari lotsagabea), Luis de Pablos musikagilearentzat.
1990ean, Los espías del realista poesia-liburua idatzi zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz) El Boomerang, Vicente Molina Foixen bloga
* Datuak: Q3754353
* Multimedia: Vicente Molina Foix / Q3754353
# Urko (argipena)

Urko, jatorriz, Bizkaia eta Gipuzkoa arteko mendi baten izena da. Gaur egun, adiera hauek ditu:

## Lekuak

* Urko, Bizkaia eta Gipuzkoa arteko mendia.
* Urko, Bizkaiko mendebaldeko ibaia, Urko menditik sortua.

## Pertsonak

* Urko, Jose Antonio Larrañaga abeslariaren ezizena.
* Urko, gizonezko izena.
** Urko Aiartza (Donostia, Gipuzkoa, 1970), politikaria.
** Urko Apaolaza (Hernani, Gipuzkoa, 1979), historialaria eta kazetaria.
** Urko Aristi (Ibarra, Gipuzkoa, 1977), kazetaria eta telebista aurkezlea.
** Urko Arroyo (Bilbo, Bizkaia, 1987), futbolaria.
** Urko Menaia (Donostia, Gipuzkoa, 1974), abeslaria.
** Urko Otegi (Donostia, Gipuzkoa, 1981), saskibaloi jokalaria.
** Urko Pardo (Brusela, Belgika, 1983), futbolaria.
** Urko Vera (Barakaldo, Bizkaia, 1987), futbolaria.
# Urko (mendia)

    Beste esanahi batzuen berri izateko, ikus: «Urko (argipena)»
Urko Eibar (Gipuzkoa) eta Ermua eta Markina (Bizkaia) artean dagoen mendia da. Han du iturria izen bereko ibaiak.

## Abiapuntuak

* Ixuako mendatetik: 45 min. Eibar eta Markina arteko errepidean dugu Ixua.
* Eibartik (Amaña): Ordu 2. Zozola, Arritxulueta, Elorreta eta Elorreta Goikoa baserrietatik igarotzen da bidea.
* Ermuatik: Ordu 2 eta 30 m. Okin-zuri auzotik Berano txiki auzora joanda eta hortik Urko izeneko baserri gunetik igarota.

## Galeria

* Eibar Urkotik
* Eibar Urkotik
* Eibar Urkotik

## Ikus, gainera

* Bizkaiko mendien zerrenda
* Gipuzkoako mendien zerrenda

## Kanpo estekak

* Datuak: Q2884942
# Urko Aiartza

Urko Aiartza Azurtza (Donostia, 1970eko martxoaren 31) gipuzkoar abokatu eta politikaria da.

## Biografia

2011ko hauteskunde orokorretan senatari hautatu zuten Amaiur koalizioaren zerrendetan 2016a arte.
Euskal Herrian bakearen bila buru-belarri aritu da. Azken urteetan, bakeari eta bitartekaritzari buruzko aholkularitza-lanetan parte hartu du hainbat lekutan, besteak beste, Kurdistanen, Moldavian, Ukrainan, Etiopian eta Mindanaon.
2019az geroztik, Olaso Dorrea Fundazioko eta haren TM eLab-eko (Euskal Herriko ideia-laborategia) zuzendaria da.

## Argitalpenak

* Euskara epaiketetan (1998)
* Euskal Herrian kokaturiko justizia administrazioen euskalduntzerako eskuduntza arazoak (1999)
* Nazioartearen eragina euskararen normalkuntza prozesuan (mahai-ingrua, 2005)
* The Basque Country : the long walk to a democratic scenario (2010)

## Erreferentziak

* ↑ España, Senado de. «Senatariaren fitxa | AIARTZA AZURTZA, URKO | Espainiako Senatua» www.senado.es (Noiz kontsultatua: 2021-02-12).
* 1 2 «Urko Aiartza Azurtza | EIP» www.eip.org (Noiz kontsultatua: 2021-02-12).
* ↑ Aiartza, Urko; Maeso, Augusto; Otamendi, Martxelo; Erkizia, Joseba; Esnaola Arbiza, Imanol. (1998). «Euskara epaiketetan» Bat. Soziolinguistika aldizkaria. 29: 21–35. PMC 920481059. (Noiz kontsultatua: 2021-02-12).
* ↑ Aiartza, Urko. (1999). «Euskal Herrian kokaturiko justizia administrazioen euskalduntzerako eskuduntza arazoak» Bat. Soziolinguistika aldizkaria. 32: 89–99. PMC 920480804. (Noiz kontsultatua: 2021-02-12).
* ↑ Aiartza, Urko; Bilbao, Paul (; Urbiola, Julen. (2005). «Nazioartearen eragina euskararen normalkuntza prozesuan [mahai-ingurua» Bat. Soziolinguistika aldizkaria. 55: 103–115. PMC 920482665. (Noiz kontsultatua: 2021-02-12).
* ↑ «Urko Aiartza Azurtza | EIP» www.eip.org (Noiz kontsultatua: 2021-02-12).

## Kanpo estekak

* https://www.eip.org/
* https://telesforomonzonlab.eus/
* Datuak: Q6157425
* Multimedia: Urko Aiartza / Q6157425
# Urkizuaran

Urkizuaran Elorrioko (Bizkaia) auzoa da. Herriaren erdigunetik bi kilometro hegoaldera dago.

## Inguru naturala eta kokapena

Urkizuaran Elorrioren erdigunearen eta Iguria auzoaren artean dago. Auzotik Arrasatera doan BI-632 errepidea igarotzen da.
Betiko baserrien ondoan, industria txikiak garatu dira azken mendean.

## Ikus, gainera

* Elorrio

## Kanpo estekak

* Datuak: Q12268677
# Urko Apaolaza

Urko Apaolaza Avila (Hernani, Gipuzkoa, 1979) gipuzkoar historialari eta kazetaria da. Argia aldizkarian egiten du lan.

## Liburuak

* Zuloan. Bidaia bat AHT eta lan-esplotazioan barrena, 2017, Argia, ISBN 9788469777831.
* Datuak: Q46866550
# Villar del Buey

Villar del Buey Zamorako probintziako udalerria da, Sayago eskualdean dagoena.
2008ko urtarrilaren 1eko erroldaren arabera 7146 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1768963
* Multimedia: Villar del Buey / Q1768963
# Villar del Campo

Villar del Campo Soriako probintziako udalerria da. Soriatik 35 kilometrora dago. 2008ko erroldaren arabera 27 biztanle zituen 25,29 km²-ko azaleran.

## Kanpo estekak

* Datuak: Q835134
* Multimedia: Villar del Campo / Q835134
# Villar del Humo

Villar del Humo Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 390 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalerriari buruzko webgunea.
* Datuak: Q1767543
* Multimedia: Villar del Humo / Q1767543